Un xiquet de 9 anys del Club de Pescadors Esportius d'Alaquàs guanya el Campionat Nacional de Pesca
16/09/2005 11:43:00

# Un xiquet de 9 anys del Club de Pescadors Esportius d'Alaquàs guanya el Campionat Nacional de Pesca

*   16/09/2005 11:43:00
*   [Imprimir](#)
*   Compartir
*    https://www.alaquas.org/documento.asp?id\_do=9674

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9674%2F0&title=Ajuntament%20d%27Alaqu%C3%A0s.%20Premsa.Un%20xiquet%20de%209%20anys%20del%20Club%20de%20Pescadors%20Esportius%20d%27Alaqu%C3%A0s%20guanya%20el%20Campionat%20Nacional%20de%20Pesca)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9674/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9674/9674_Form_4.jpg)](https://www.alaquas.org/ficheros/documentos/2005/2/9674/9674_Form_10.jpg "<a href='https://www.alaquas.org/ficheros/documentos/2005/2/9674/9674_Form_10.jpg' target=_blank><i class='fa fa-external-link' aria-hidden='true'></i>.Un xiquet de 9 anys del Club de Pescadors Esportius d'Alaquàs guanya el Campionat Nacional de Pesca</a>")

Amb aquest premi, el xiquet Luis Tamarit aconsegueix entrar en la primera divisió nacional

Luis Tamarit Isabel, membre infantil del Club de Pescadors Esportius d'Alaquàs, s'ha classificat recentment com a campió d'Espanya. Alaquàs havia presentat altres vegades infantils i juvenils a les diferents disciplines i havia guanyat classificacions destacades a campionats provincials i autonòmics però mai havia aconseguit un primer premi a nivell nacional. Es tracta, per tant, d'una de les millors notícies que ha obtingut aquest club des de els seus començaments.

El Campionat Espanyol Infantil i Juvenil de Pesca a la modalitat d'aigua dolça va tindre lloc el passat cap de setmana 10 i 11 de setembre a Arcos de la Frontera, Cadis. El Campionat va estar organitzat per la Federació Espanyola de Pesca i Casting (FEPC). Luis Tamarit, el més jove de tots els infantils que es van presentar, va aconseguir l'Or per equips dins d'un dels tres equips infantils que representaven la Comunitat Valenciana.

A més, amb tan sols 9 anys, Luis va aconseguir també la dotzena posició en la modalitat individual d'aquest campionat, lloc que l'ha validat per entrat a la primera divisió nacional. El primer trimestre de l'any que ve Luis haurà de desplaçar-se fins a Portugal on es realitzarà el Campionat Selectiu per al Mundial de Pesca.

Luis Tamarit ja s'havia presentat prèviament als campionats provincials i autonòmics obtenint magnífics resultats. A l'autonòmic va obtindre el tercer lloc.